- Hindi News
- National
- विधायक बोलीं अतिक्रमियों को भी कनेक्शन दो कनिष्ठ अभियंता ने कहा मुकदमे कौन झेलेगा!
विधायक बोलीं-अतिक्रमियों को भी कनेक्शन दो कनिष्ठ अभियंता ने कहा-मुकदमे कौन झेलेगा!
भास्कर संवाददाता | बिजौलिया
पंचायतसमिति की साधारण सभा की बैठक सोमवार को तहसील सभागार में आयोजित हुई। बैठक में जल स्वावलंबन, डार्क जोन, विद्युत ग्रिड के व्यवस्थीकरण और स्वच्छ भारत मिशन के तहत गांवों में शौचालय निर्माण पर चर्चा हुई। बैठक में पंचायत समिति सदस्य कमलेश कोली ने ग्राम पंचायत की बिना एनओसी के जल बिजली कनेक्शन देने की मांग उठाई। इस पर विधायक कीर्ति कुमारी ने बिजली निगम जलदाय विभाग के अधिकारियों से कहा कि आप अतिक्रमियों को भी राहत दें। यह मूलभूत सुविधाओं की श्रेणी में आते हैं। इसके लिए एनओसी की जगह आप 100 रुपए के स्टांप पर लिखवाकर कनेक्शन जारी कर दें। इस पर बिजली निगम के कनिष्ठ अभियंता शिवप्रसाद नागर बोले-मेडम बिना एनओसी के हम कनेक्शन नहीं दे सकते हैं। अगर दे दिए तो मुकदमे कौन झेलेगा। जेल कौन जाएगा? अगर ऐसा ही है तो आप जिला परिषद में इस प्रस्ताव को पारित करवा दे। बिना ग्राम पंचायत राजस्व विभाग की एनओसी के कनेक्शन देना हमारे अधिकार क्षेत्र में नहीं है। बैठक में क्षेत्र डार्क जोन होने से अब ट्यूबवैल खनन के लिए जिला स्तरीय कमेटी से अनुमोदन कराने का निर्णय लिया गया। बिजली निगम के कनिष्ठ अभियंता नागर ने विधायक से भोपतपुरा और आंट गांव के बिजली ग्रिड सब स्टेशन को चालू करवाने की बात कही।
बिना प्रस्ताव के नहीं होगा सचिवों का तबादला
तिलस्वांसरपंच राजकुमार सेन ने बैठक में कहा कि कुछ प्रभावशाली लोग हस्तक्षेप कर बिना किसी सूचना के सचिवों का तबादला करवा देते हैं। इससे ग्राम पंचायतों के कार्य प्रभावित होते हैं, ऐेसे मामलों पर रोक लगाई जाए। इस पर विधायक ने विकास अधिकारी से कहा कि पंचायत समिति में प्रस्ताव लिए बिना सचिवों के तबादलों पर रोक लगाई जाए। बैठक में विकास अधिकारी एवं तहसीलदार गजानंद जांगिड़, प्रधान नीता विजयवर्गीय, उप प्रधान नारायण धाकड़, पंचायत समिति सदस्य, सचिव, कृषि पर्यवेक्षक एवं सरपंच आदि उपस्थित थे।
बिजौलिया. पंचायतसमिति की साधारण सभा की बैठक में उपस्थित जनप्रतिनिधि।
पहले सरकार घर-घर में पानी की व्यवस्था तो करें
बैठकमें स्वच्छ भारत मिशन पर चर्चा शुरू हुई। विधायक कीर्ति कुमारी, प्रधान नीता विजयवर्गीय आदि जनप्रतिनिधियों ने गांवों में शौचालय निर्माण का लक्ष्य पूरा करने की बात कही। इस पर राणा जी का गुढ़ा सरपंच गोपाल बैरागी ने जनप्रतिनिधियों अधिकारियों से कहा कि शौचालय तो बन जाएंगे। पहले सरकार घर-घर में पानी की व्यवस्था तो करें। लोगों को पीने का पानी नहीं मिल रहा है और आप शौचालय बनाने की बात कह रहे हैं। ऐसे में गांवों में जाकर लोगों को कैसे कहे कि आप शौचालय बनाओ। बिना पानी के शौचालय बनाने का औचित्य क्या है। इस पर विधायक ने कहा कि जल्द पानी की समस्या का समाधान कर दिया जाएगा।
बिजौलिया. पंचायतसमिति की बैठक में उपस्थित विधायक कीर्ति कुमारी, प्रधान, उप प्रधान अधिकारी।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva